"L-akkwist ta' Tuning Fork ifisser li issa, NOUV tinsab qed topera skond l-aqwa prattiki internazzjonali fejn bħala kumpanija li toffri servizzi speċjaliżżati, issa nistgħu ukoll noffru lill-klijenti tagħna l-għażla kollha ta' servizzi ta' konsulenza speċjaliżżati fosthom business process reengineering , business diagnostics , operational reviews , ċertifikazzjonijiet ISO u mmaniġġjar ambjentali fost l-oħrajn." Dan qalu Mark Aquilina mill-kumpanija NOUV waqt l-iffirmar uffiċjali ta' ftehim li permezz tiegħu, NOUV għadha kemm kisbet il-maġġoranza ta' l-ishma fil-kumpanija Tuning Fork Advisory , kumpanija ta' konsulenza speċjaliżżata fl-oqsma ta' business process optimization , competence building , people management , cyber resilience , immaniġġjar ta' data , sostenibbiltà u riskju. "Dan huwa pass importanti ħafna fl-istrateġija ta' tkabbir ta' NOUV, pass li jkompli jsir iżjed sinifikanti bil-fatt li dan kollu qed iseħħ fi żmien meta ħafna jqisuh bħala inċert. Ftehim bħal dan juri li l-kumpanija tagħna hija b'saħħitha u trid tibqa' tikber u tikseb miri ġodda," qal Mark Aquilina huwa w jilqa' t-tim ta' 10 professjonisti ta' Tuning Fork li issa ngħaqdu ma' NOUV. James Sammut, is-sid u direttur ta' Tuning Fork Advisory saħaq kif iż-żewġ kumpaniji għandhom l-istess viżjoni: dik li jgħinu lill-kumpaniji tal-klijenti tagħhom ikomplu jissaħħu billi jiksbu iżjed fiduċja, professjonalità u kompetenza. "Qed inħarsu lejn dan il-pass b'ħafna ottimiżmu filwaqt li qed inkomplu nżommu saqajna ma' l-art. Qed inħarsu lejn dan kollu bħala opportunità sabiex inkomplu niżviluppaw l-esperjenza u t-tagħrif tagħna kif ukoll sabiex nestendu l-klijentela tagħna," qal James Sammut. Tuning Fork Advisory ġġib magħha snin ta' esperjenza mill-ħidma tagħha ma' kumpaniji Maltin ewlenin, SMEs, entitajiet governattivi u Awtoritajiet fejn implimentat l-aqwa sistemi ta' immaniġġjar flimkien ma' sistemi operattiviskond l-ogħla livelli u regolamenti fl-industrija. Tuning Fork Advisory bniet is-servizzi tagħha billi fehmet il-ħtiġijiettal-klijenti biex twassal valur permezz ta' soluzzjonijiet effettivi. "NOUV hija kumpanija ta' konsulenza kompluta li kisbet reputazzjoni tajba ħafna fil-qasam tas-servizzi finanzjarji lokali bħala kumpanija fdata u mmexxija minn tim professjonali ħafna. Kburin li sa fl-aħħar qed niffurmaw parti minn NOUV u ċert li x-xhur li ġejjin se jkunu esperjenza interessanti ta' tagħlim hekk kif se nkunu qed naqsmu l-esperjenzi tagħna filwaqt li nfasslu t-tkabbir għall-ġejjieni bħala tim wieħed, għaliex flimkien, iżjed b'saħħitna," temm jgħid James Sammut. Ritratt: NOUV Dan it-tagħrif twassal minn Corporate ID Group.